Woord: ongebreideldArgieffoto (Foto: 2Photo Pots/Unsplash) Woord: ongebreideld Betekenis: 1 Onbeteueld: Ongebreidelde ambisie, bevolkingsaanwas, drifte, fantasieë, gedrag, geesdrif, krag, mag. Haar ongebreidelde emosie, gasvryheid, skaterlag, verbeeldingskrag, woede. Ongebreidelde prysmededinging, stedelike groei. ŉ Ongebreidelde strewe na vooruitgang. Die ongebreidelde geloof in die almag van die wetenskap. ≈ Haar gevoel vir hom is primitief — daarom soms heeltemal ongebreideld — soos daardie aand toe hulle alleen op die plaas was (W.A. de Klerk: Komedie, 1955, 163). Die… opmerking dat staatsamptenare oor ongebreidelde gesag beskik… strook nie met die werklikheid nie (Publico, Mrt. 1982, 10). Die ongebreidelde taal… van sommiges wil ons nie herhaal nie maar… hulle (dien) geen goeie saak daarmee… nie (Onderwysbl., Jul. 1973, 12). 2 Enigsins losbandig: ŉ Ongebreidelde gefuif, leefwyse. Ongebreidelde gedrag. Bron: Woordeboek van die Afrikaanse Taal